2

INFORMACIJA DĖL FINANSINĖS PASKATOS PIRMĄJĮ BŪSTĄ ĮSIGYJENČIOMS JAUNOMS ŠEIMOMS
2026-01-01

Prašymai dėl teisės į finansinę paskatą nustatymo priimami tik Socialinės apsaugos ir darbo ministerijai savo interneto svetainėje paskelbus kvietimą šiems prašymams teikti.
Prašymai reitinguojami pagal šiuos prioritetus:
1) savivaldybių paramos dydį – pirmiausiai nagrinėjami prašymai, kai savivaldybės parama yra didžiausia – Šakių rajono savivaldybė neteikia papildomos paramos; ir (arba)
2) jeigu įsigyjamas pirmasis būstas patenka į savivaldybės administracijos interneto svetainėje skelbiamą prioritetinės plėtros teritoriją – Šakių rajono savivaldybėje nėra nustatytų prioritetinių plėtros teritorijų.
Finansinė paskata pirmąjį būstą įsigyjančioms jaunoms šeimoms teikiama vadovaujantis Lietuvos Respublikos finansinės paskatos pirmąjį būstą įsigyjančioms jaunoms šeimoms įstatymu ir Finansinės paskatos pirmąjį būstą įsigyjančioms jaunoms šeimoms teikimo organizavimo tvarkos aprašu, patvirtintu Lietuvos Respublikos socialinės apsaugos ir darbo ministro 2018 m. rugpjūčio 30 d. įsakymu Nr. A1-448 „Dėl Finansinės paskatos pirmąjį būstą įsigyjančioms jaunoms šeimoms teikimo organizavimo tvarkos aprašo patvirtinimo“.
Teisę į finansinę paskatą pirmąjį būstą įsigyjančioms jaunoms šeimoms turi jaunos šeimos, kurios atitinka visus šiuos reikalavimus:
1) socialinės apsaugos ir darbo ministro patvirtintos formos prašymo dėl teisės į finansinę paskatą pirmąjį būstą įsigyjančioms jaunoms šeimoms patvirtinimo (toliau – prašymas) pateikimo metu atitinka Lietuvos Respublikos paramos būstui įsigyti ar išsinuomoti įstatyme įtvirtintą jaunos šeimos apibrėžimą (Jauna šeima – šeima, kurioje kiekvienas iš sutuoktinių yra ne vyresnis kaip 36 metų, taip pat šeima, kurioje motina arba tėvas vieni augina vieną ar daugiau vaikų (įvaikių) ir yra ne vyresni kaip 36 metų);
2) nė vienas jaunos šeimos narys, būdamas visiškai veiksnus (išskyrus jaunos šeimos vaikus), ir jaunos šeimos vaikai (kaip jie apibrėžti Paramos būstui įsigyti ar išsinuomoti įstatymo 2 straipsnio 11 dalyje) iki kreipimosi į savivaldybės administraciją dėl finansinės paskatos pirmąjį būstą įsigyjančioms jaunoms šeimoms dienos neturėjo ir kreipimosi bei pažymos išdavimo metu nė vienas jaunos šeimos narys neturi Lietuvos Respublikoje ir užsienio valstybėje nuosavybės teise priklausančio būsto. Jeigu asmens nuosavybės teise turėtas ar asmeniui nuosavybės teise priklausantis būstas atitinka Paramos būstui įsigyti ar išsinuomoti įstatymo 8 straipsnio 2 punkto b papunktyje nustatytus būsto požymius (būsto naudingasis plotas (visų Lietuvos Respublikoje nuosavybės teise turėtų / turimų ir (ar) vienu metu turėtų būstų naudingųjų plotų suma), tenkantis (tenkanti) vienam asmeniui ar šeimos nariui, buvo / yra mažesnis (mažesnė) kaip 14 kvadratinių metrų, arba turėtas / turimas būstas, neatsižvelgiant į jo naudingąjį plotą, Nekilnojamojo turto kadastro duomenimis, buvo / yra fiziškai nusidėvėjęs daugiau kaip 60 procentų), laikoma, kad jauna šeima atitinka šiame punkte nustatytą reikalavimą;
3) įsigyja pirmąjį būstą Lietuvos Respublikos teritorijoje, išskyrus:
a) savivaldybės, kurioje nuolatinių Lietuvos gyventojų yra daugiau kaip 150 000, teritorija;
b) a punkte nurodytą savivaldybę supančią savivaldybės, kurioje nuolatinių Lietuvos gyventojų yra daugiau kaip 60 000, teritoriją, kurioje būsto daugiabučiuose pastatuose ploto vieneto normatyvinė vertė, kurią nustato ir savo interneto svetainėje skelbia Nekilnojamojo turto registro tvarkytojas pagal kiekvienų metų sausio 1 dienos vidutines nekilnojamojo turto rinkos vertes, viršija vidutinę būsto daugiabučiuose pastatuose ploto vieneto normatyvinę vertę toje savivaldybėje;
c) kurorto teritoriją;
4) įsigyja pirmąjį būstą, kurio vertė, remiantis nepriklausomo turto vertintojo nustatyta įsigyjamo būsto verte, ir kaina, nurodyta notarinės formos būsto pirkimo-pardavimo sutartyje, neviršija 120 000 Eur;  
5) Gyventojų turto deklaravimo įstatyme nustatyta tvarka deklaravo turtą (VMI prie FM (užpildo ir pateikia formą FR0001 v. 01, kurios pareigybės kodas – 807).
6) nėra pasinaudojusios finansine paskata pirmąjį būstą įsigyjančioms jaunoms šeimoms ir parama būstui įsigyti pagal Paramos būstui įsigyti ar išsinuomoti įstatymą.
Skiriamos subsidijos, pradinio būsto kredito įnašo daliai padengti, dydis:
1. jaunoms šeimoms, neauginančioms vaikų ar vaikų, kuriems nustatyta nuolatinė globa (rūpyba) arba auginančioms vieną vaiką ar vieną vaiką, kuriam nustatyta nuolatinė globa (rūpyba) – 10 procentų būsto kredito pirmajam būstui įsigyti sumos;
2. jaunoms šeimoms, auginančioms du vaikus ir (ar) du vaikus, kuriems (ar vienam iš jų) nustatyta nuolatinė globa (rūpyba)  – 12,5 procentai būsto kredito pirmajam būstui įsigyti sumos;
3. jaunoms šeimoms, auginančioms tris ar daugiau vaikų ir (ar) tris ar daugiau vaikų, kuriems (ar vienam, ar keliems iš jų) nustatyta nuolatinė globa (rūpyba) – 15 procentų būsto kredito pirmajam būstui įsigyti sumos.
Padidėjus šeimai galima kreiptis dėl papildomos subsidijos, tačiau kreipimosi metu šeima turi atitikti jaunos šeimos apibrėžimą, tai yra sutuoktiniai, registruoti partneriai arba vienas vaikus auginantis asmuo iki 36-erių.
Kai šeimoje, gavusioje finansinę paskatą, gimsta trečias arba daugiau vaikų, dėl papildomos subsidijos jie gali kreiptis iki 40 metų (įskaitytinai).
Būsto kredito pirmajam būstui įsigyti suma, pagal kurią apskaičiuojama jaunai šeimai suteikiama subsidija, negali būti didesnė kaip 87 tūkstančiai eurų arba šios sumos ekvivalentas kita valiuta.
Finansinė paskata teikiama tik būstui pirkti, nelieka būsto statybų finansavimo.   

Socialinės apsaugos ir darbo ministerijai paskelbus kvietimą teikti prašymus dėl teisės į finansinę paskatą patvirtinimo, jauna šeima:
1. regione susiranda būstą pirkimui;
2. deklaruoja turtą (VMI prie FM (forma FR0001 v. 01, pareigybės kodas - 807); 
3. užpildo prašymą www.spis.lt arba tiesiogiai savivaldybėje, kurios teritorijoje ketina įsigyti pirmąjį būstą (200 kab., Bažnyčios g. 4, Šakiai);
4. savivaldybė per 10 darbo dienų suformuoja pažymą subsidijai gauti, jei šeima atitinka kriterijus. Jaunos šeimos statusą turi atitikti tik prašymo patekimo metu;
5. kai suformuojama pažyma, jauna šeima per 15 kalendorinių dienų kreipiasi į pasirinktą kredito įstaigą dėl pažymos aktyvavimo;
6. kredito įstaiga per 4 mėnesius priima sprendimą suteikti kreditą arba nesuteikti. Nusprendusi suteikti paskolą būstui kredito įstaiga pasirašo kreditavimo sutartį su jauna šeima.
Subsidija jaunai šeimai išmoka ne vėliau kaip per 4 mėnesius nuo būsto kredito pirmajam būstui įsigyti suteikimo dienos, papildoma subsidija – ne vėliau kaip per 4 mėnesius nuo kreipimosi į kredito davėją su prašymu pakeisti kreditavimo sutartį dienos.
Jauna šeima, imanti būsto kreditą pirmajam būstui įsigyti, kredito davėjui, su kuriuo sudaro kreditavimo sutartį, pateikia:
1) jeigu būstas įsigyjamas iš fizinio asmens, - iš Lietuvos Respublikos gyventojų registro gautus duomenis, patvirtinančią, kad jaunos šeimos nariai nėra susiję artimos giminystės ryšiais su fiziniu asmeniu, iš kurio įsigyjamas būstas;
2) jeigu būstas įsigyjamas iš juridinio asmens, - iš Juridinių asmenų dalyvių informacinės sistemos gautus duomenis apie to juridinio asmens dalyvius bei jų nuosavybės teise turimą akcijų (pajų, įnašų) skaičių, ir, jeigu vienas iš juridinio asmens  dalyvių fizinių asmenų turi nuosavybės teise daugiau kaip pusę akcijų (pajų, įnašų), kartu pateikia iš Gyventojų registro gautus duomenis, patvirtinančius, kad jaunos šeimos nariai nėra susiję artimos giminystės ryšiais su juridinio asmens dalyvių fiziniu asmeniu, turinčiu nuosavybės teise daugiau kaip pusę akcijų (pajų, įnašų).
Jeigu pateiktoje pažymoje nurodoma, kad jaunos šeimos nariai su asmeniu, iš kurio perkamas būstas, susiję artimos giminystės ryšiais, kreditavimo sutartis nesudaroma.
Prie prašymo papildomi dokumentai:
1. Nekilnojamojo turto registro išrašai apie kiekvieno jaunos šeimos nario nuosavybės teise turimą ir (ar) turėtą būstą (savivaldybės administracija duomenis gauna iš Nekilnojamojo turto registro);
2. Prieš teikiant prašymą, jauna šeima Valstybinei mokesčių inspekcijai prie Lietuvos Respublikos finansų ministerijos pateikia šeimos turto deklaraciją (forma FR0001 v. 01); (šeimai deklaravus turtą, savivaldybės administracija duomenis gauna iš VMI prie FM);
3. Dokumentai ir duomenys, patvirtinantys, kad motina arba tėvas, globėjas (rūpintojas) vieni augina vaiką (-us) ir (ar) vaiką (-us), kuriam (-iems) nustatyta nuolatinė globa (santuokos nutraukimo data, sutuoktinio ar vaiko (-ų) motinos arba tėvo mirties data), (savivaldybės administracija gauna duomenis iš Lietuvos Respublikos gyventojų registro; įsiteisėjusį teismo sprendimą (-us) dėl sutuoktinių gyvenimo skyrium ir (ar) vaiko (-ų) gyvenamosios vietos nustatymo kartu su Prašymu pateikia pareiškėjas);
4. Vaiko (-ų) gimimo faktą patvirtinančius duomenis (savivaldybės administracija gauna iš Lietuvos Respublikos gyventojų registro. Jei Lietuvos Respublikos gyventojų registrui šie duomenys nepateikti kartu su Prašymu juos pateikia pareiškėjas);
5. Įsiteisėjusį teismo sprendimą įvaikinti (kartu su Prašymu jį pateikia pareiškėjas);
6. Įsiteisėjusį teismo sprendimą dėl nuolatinės globos (rūpybos) nustatymo (kartu su Prašymu jį pateikia pareiškėjas);
7. Atstovavimą patvirtinantį dokumentą (įgaliojimą, sutartį) (kartu su Prašymu jį pateikia pareiškėjo atstovas, jei jis teikia Prašymą);
8. Institucijos, atliekančios statinio ekspertizę, išvadą, kad nuosavybės teise turimas / turėtas būstas yra / buvo netinkamas gyventi (rekonstruojant nuosavybės teise turimą būstą, projektuotojo išvadą, kad nuosavybės teise turimas / turėtas būstas yra / buvo netinkamas gyventi), išskyrus atvejus, kai nuosavybės teise turimas / turėtas būstas, Nekilnojamojo turto kadastro duomenimis, yra / buvo fiziškai nusidėvėjęs daugiau kaip 60 procentų (kartu su Prašymu ją pateikia pareiškėjas; duomenis apie būsto nusidėvėjimą savivaldybės administracija gauna iš Nekilnojamojo turto registro);
Taip pat informuojame, kad:
1) jauna šeima prašyme privalo pateikti visą teisingą informaciją, įrodančią jaunos šeimos teisę į finansinę paskatą pirmąjį būstą įsigyjančioms jaunoms šeimoms;
2) jeigu per keturis mėnesius nuo pažymos aktyvavimo Socialinės paramos šeimai informacinėje sistemoje (toliau – SPIS) jauna šeima su kredito davėju nesudaro kreditavimo sutarties, lėšų subsidijai gauti sumos rezervavimas SPIS automatiškai nustoja galioti ir jauna šeima dėl finansinės paskatos pirmąjį būstą įsigyjančioms jaunoms šeimoms gali kreiptis iš naujo;
3) finansinę paskatą pirmąjį būstą įsigyjančioms jaunoms šeimoms gavusios jaunos šeimos, per pirmuosius 5 metus nuo nuosavybės teisės į įsigytą būstą įgijimo dienos perleisdamos kito asmens nuosavybėn už būsto kreditą pirmajam būstui įsigyti įsigytą būstą, subsidiją privalo grąžinti;
4) per 6 mėnesius nuo nuosavybės teisės į įsigytą būstą įgijimo dienos visi jaunos šeimos nariai privalo deklaruoti gyvenamąją vietą įsigytame pirmajame būstą Gyvenamosios vietos deklaravimo įstatyme nustatyta tvarka. Gyvenamosios vietos deklaravimo laikotarpis negali būti trumpesnis negu 5 metai nuo nuosavybės teisės į įsigytą būstą įgijimo dienos. Nesilaikant šio reikalavimo, subsidiją privaloma grąžinti kredito davėjui.
Jauna šeima neprivalo grąžinti gautos subsidijos šiais atvejais:
1) nenugalimos jėgos (force majeure) aplinkybėmis;
2) jeigu pasikeičia už būsto kreditą pirmajam būstui įsigyti įsigyto būsto savininkas dėl paveldėjimo, kai paveldi sutuoktinis, vaikai ir (ar) vaikai, kuriems nustatyta ar buvo nustatyta nuolatinė globa (rūpyba);
3) jaunai šeimai nutraukus santuoką, jeigu nuosavybės teisė pereina vienam iš buvusių sutuoktinių;
4) šeimoms, kurios, nuo nuosavybės teisės į įsigytą būstą įgijimo dienos praėjus 5 metams, yra susilaukusios trijų ar daugiau vaikų ir nori po ne mažiau kaip 5 metų perleisti būstą kito asmens nuosavybėn, kad įsigytų didesnį būstą toje pačioje savivaldybėje.

Informaciją teikia Šakių rajono savivaldybės administracijos Biudžeto, turto ir strateginio planavimo skyrius (Šakiai, Bažnyčios g. 4, 200 kab., tel. +370 345 66 108, sonata.gruzdaitiene@sakiai.lt). 
